Elron

pisi|AS Elroni kahesüsteemne elektrirong Škoda EMU Ev21 Pääsküla jaamas (2024)
pisi|Droonivideo Jänese raudteesilda ületavast Elroni rongist 2021. aasta septembris
AS Eesti Liinirongid (varasem Elektriraudtee AS) on Eesti reisirongide operaatorfirma, mis tegutseb kaubamärgi Elron all. Firma ainuomanik on Eesti riik ning see kuulub Regionaal- ja Põllumajandusministeeriumi haldusalasse.

2016. aastal tehti Elroni rongidega 6,7 miljonit reisi, aastane kasv oli 4%.

2018. aasta esimeses pooles sõideti rongiga 3 861 000 korda, kokku tehti üle 280 000 reisi rohkem kui aasta tagasi. Kasv oli mullusega võrreldes 8%.

2021. aastal suurenes rongiga reisijate arv 2020. aastaga võrreldes ligi 100 000 võrra – aasta jooksul tehti 6,1 miljonit reisi. 

Alates 2021. aastast sõidavad Elroni elektrirongid üksnes taastuvenergial.Elroni elektrirongid sõidavad alates sellest aastast üksnes taastuvenergial; Järva Teataja, 13.01.2021

 Juhtimine 

2017. aasta juuni seisuga oli Elroni juhatuse esimees Andrus Ossip ja juhatuse liige Riho Seppar. Ettevõtte nõukogusse kuulusid Hindrek Allvee (al 2017 mai), Kai Realo (al 2017 mai), Kalle Viks (al 2017 mai) ja Siiri Odrats-Koni (al 2014).

2018. aasta juuli seisuga oli Elroni juhatuse esimees Olle Tischler ja juhatuse liige Riho Seppar. Ettevõtte nõukogusse kuulusid Siiri Odrats-Koni (nõukogu esimees), Hindrek Allvee, Kai Realo ja Kalle Viks.

2022. aasta oktoobri seisuga oli Elroni juhatuse esimees Lauri Betlem ja juhatuse liige Riho Seppar. Ettevõtte nõukogusse kuulusid Andres Allikmäe (nõukogu esimees), Hindrek Allvee, Andres Uusoja ja Kalle Viks.

 Ajalugu 
pisi|vasakul|AS Elektriraudtee rongid ER2 Balti jaamas (2006)
pisi|Elroni Stadler FLIRT rong lahkumas Ilumetsa raudteepeatusest
pisi|vasakul|1962. aastal avatud Pääsküla depoo
pisi|Droonivideo Aegviidu jaama saabuvast Elroni rongist
pisi|Elroni Stadler FLIRT tüüpi reisirongid Balti jaamas
pisi|Uut tüüpi elektrirong Škoda EMU 21Ev liinil Tallinn-Kloogaranna (2025)
Elektriraudtee Aktsiaselts tekkis 23. detsembril 1998 AS Eesti Raudtee jagunemisel, iseseisvat majandustegevust alustati 1. jaanuarist 1999. Esialgu kuulusid kõik aktsiad aktsiaseltsile Eesti Raudtee, 15. novembril 2000 läksid need üle Eesti Vabariigile.

Oktoobris 2013 nimetati Elektriraudtee Eesti Liinirongideks, sest 2014. aastast pidi ettevõte hakkama teenindama reisirongiliine üle kogu Eesti, nii elektri- kui ka diiselrongidega, mistõttu poleks vana nimi sobinud. 1. jaanuaril 2014 võttiski Elron üle seni Edelaraudtee teenindada olnud liinid.

Elron teenindab reisijaid Stadler FLIRT rongidega 17 liinil neljas suunas. Lääne suunas teenindatakse liine Tallinnast Pääskülla, Keilasse, Paldiskisse, Kloogaranda, Riisiperre ja Turbasse, edela suunas Viljandisse, Türile ja Raplasse. Ida suunas sõidavad rongid Tartusse (nii tava- kui ka ekspressrongid), Narvasse, Rakverre ja Aegviitu. Kagu suunas teenindatakse liine Tartu–Põlva–Koidula (suviti pikendatakse Piusani) ja Tartu–Elva–Valga. Käigus on ka Jõgeva–Tartu rongid. Varem on toiminud ka liinid Tallinn–Lelle ja Lelle–Pärnu.

Oktoobris 2020 teatas Elron, et ostab Tšehhi ettevõttelt Škoda Vagonka A.S. kuus reisirongi optsiooniga tellida hiljem veel kümme rongi. Rongid saabuvad Eestisse 2024. aasta teises pooles ning need hakkavad peamiselt teenindama Tallinna–Tartu rongiliini.

2024. aastal teatas Elron, et asub ette valmistama Rail Balticu Tallinna–Pärnu ja Tallinna–Urissaare (Häädemeeste) (võimalusel pikendada liine Tallinn-Pärnu-Salacgriva-Riia) regionaalrongide hanget. Plaanikohaselt avalikustatakse 2025. aasta juunis hange soetamaks neil liinidel ronge. Võitja plaanitakse välja kuulutada 2025. aasta detsembris kus allkirjastatakse ka rongitootjaga leping rongide tootmise ja tarnimisega. Esialgse plaani kohaselt peaksid regionaalrongid saabuma Eesti 2029. aastal. 

Rongipark
Elroni rongipark koosneb 38 Stadler FLIRT tüüpi rongist, millest 18 on elektrirongid ja 20 diiselrongid. Need võeti Eestis kasutusele aastatel 2013–2014.

+ Elroni rongipark KoosseisVaguneidIstekohtiKasutusesMärkused                                       I klII kl                                     Stadler FLIRT EMU 3018812Stadler FLIRT EMU 402626Stadler FLIRT DMU21689 6Stadler FLIRT DMU 324137 8Stadler FLIRT DMU 448166 6Kokku 38 

+ Koosseisude nimed Koosseisu
numberKoosseisu nimiLiikEhitatudMärkused1401KegelEMU09.20121402CharlottenhofEMU10.20121403Lendav LäänlaneEMU12.20122404PahlenDMU08.20122305Mulgi EkspressDMU01.20131406BussnangEMU04.20131407PääskülaEMU05.20131408OrleEMU05.20131309BertaEMU05.20131310KedderEMU05.20131311RiesenbergEMU05.20132312FellinDMU05.20122313PernauDMU05.20122314HermetDMU06.20132315JohannaDMU06.20131316KoitEMU06.20132317SusannaDMU06.20132318PitkaDMU06.20131319HämarikEMU06.20132320LuuleDMU07.20131321PäikeEMU07.20132422RevalDMU07.20131323TulihobuneEMU08.20131324ApelsinEMU08.20132425DorpatDMU10.20131326PikneEMU08.20131327ElektraEMU09.20132428KrullDMU10.20131329KõuEMU10.20131330AmandusEMU10.20132431TarapitaDMU10.20132432Balti EkspressDMU11.20132233LembituDMU02.20132234WerroDMU12.20132235PölweDMU01.20142236PisuhändDMU02.20142237LindaDMU03.20142238MartinoDMU04.2014

Aastatel 2024–2026 saabub Elronile lisaks 16 uut kahesüsteemset elektrirongi (Škoda 21Ev), millest 11 on pikamaarongid ja 5 linnalähirongid.Elroni teine uus Škoda rong jõuab kolmapäeva öösel Pääsküla depoosse; Elron

Vaata ka
 Eesti raudteetransport
 Rail Baltic
 Edelaraudtee
 GO Rail
 Eesti Raudtee
 Stadler FLIRT

Viited

Välislingid

 Elroni koduleht
 Urmas Tooming. Elektriraudtee ostab 18 tuliuut elektrirongi Postimees.ee, 31. märts 2009

Kategooria:Eesti raudtee-ettevõtted
Kategooria:Majandus- ja Kommunikatsiooniministeerium
Kategooria:Riigi osalusega äriühingud Eestis